गोला (रामगढ़), गोला प्रखंड में संचालित मनरेगा की योजनाओं में की गई घोटाले का खुलासा डीसी ए दोड्डे ने किया। डीसी द्वारा गठित टास्कफोर्स ने वित्तीय वर्ष 2014-15 की योजनाओं को खंगालने के बाद इसका खुलासा किया। संज्ञान लेते हुए डीसी ने पिछले डेढ़ वर्षों की मनरेगा योजनाओं की भौतिक जांच करायी। जांच में 74 लाख से अधिक का घोटाला प्रमाणित हुआ है। इस मामले में डीसी के निर्देश पर डीडीसी किशोर कुमार व गोला बीडीओ पवन कुमार महतो ने घोटाले में संलिप्तों के खिलाफ गोला थाने में लिखित आवेदन दिया गया है। उसके बाद मामले पर कार्रवाई करते हुए तत्कालीन बीडीओ किष्टो कुमार बेसरा, बीपीओ अबोध राम, नाजीर गुलाम रसूल, दो कम्प्यूटर ऑपरेटर संजय कुमार व मो. मजहर ईमाम डीकेस्टोन सप्लायर के देव कुमार पर मामला दर्ज किया गया है। आरोप लगाया गया है कि मनरेगा में काफी अनियमितता की गई है। डीसी द्वारा गठित जांच टीम ने प्रखंड की 124 योजनाओं में से कुल 59 योजनाओं की डुप्लीकेट कर 65 योजनाओं में से उक्त राशि की निकासी कर ली गई है। इसका पर्दाफाश डीकेस्टोन सप्लायर के संचालक देवकुमार के बीओआई खाते की जांच के बाद हुआ है। बताया जाता है कि तत्कालीन बीडीओ के कार्यकाल में मनरेगा की योजनाओं के लिए मेडिकल किट की खरीद से लेकर अन्य सामग्रियों की खरीद व बीपीएल परिवारों के लिए आवंटित राशि की बंदरबांट की गई है। बताया गया कि आरोपी बीडीओ वर्तमान में रांची जिले के बेड़ो प्रखंड में पदस्थापित हैं।